
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 2 


9 Ιανουάριου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση μιάς (1) θέσης κλάδου γιατρών ΕΣΥ στο Νο¬ 
μαρχιακό Πρώτο Γενικό Νοσ/μείο θεσ/νίκης «ΑΓ 
ΠΑΥΛΟΣ». 

Καθορισμός των όρων, των προϋποθέσεων και του πο¬ 
σοστού απόδοσης ως οικονομικού κινήτρου, καθώς 
και του τρόπου ελέγχου και διασφάλισης των προσ- 
δοκομένων αποτελεσμάτων για την παροχή κινή¬ 
τρων στους υπαλλήλους του Ν.Α.Τ. με άμεσο στόχο 
την αύξηση της παραγωγικότητας. 

Σύσταση Νομικού Προσώπου στο Δήμο Ναυπλιέων Ν. 
Αργολίδας με την επωνυμία -Ί ος Παιδικός Σταθμός 
Δήμου Ναυπλιέων». 

Σύσταση Νομικού Προσώπου στο Δήμο Ναυπλιέων Ν. 
Αργολίδας με την επωνυμία «2ος Παιδικός Σταθμός 
Δήμου Ναυπλιέων». 

Καθορισμός ναύλου επιβατών στην τοπική δρομολο- 


γιακή γραμμή Νισϋρου - Καρδάμαινας Κώ. 5 

Σύσταση Νομικού Προσώπου στην κοιν. Ισθμιας Ν. Κο¬ 
ρινθίας με την επωνυμία «Σχολική Επιτροπή Νηπια¬ 
γωγεία Κυράς Βρύσης» της Κοινότητας Ισθμιας. . 6 

Σύσταση Νομικού Προσώπου στην Κοινότητα Σφενδά- 


μης Ν. Πιερίας με επωνυμία «Πολιτιστικό Κέντρο 
Σφενδάμης». 7 

Τροποποίηση και προσαρμογή του Οργανισμού Εσωτε¬ 
ρικής Υπηρεσίας του Δήμου Ηράκλειας Ν. Σερ¬ 
ρών. 8 

Υπαγωγή τακτικού προσωπικού κοιν. Χρωμίου Ν. Κοζά¬ 
νης στις διατάξεις Α' μέρους Ν. 1188/81. 9 

Αύξηση του μετοχικού κεφαλαίου της «ΑΘΗΝΑΪΚΗ 
ΧΡΗΜΑΤΙΣΤΗΡΙΑΚΗ Α.Ε» και τροποποίηση του κα¬ 
ταστατικού της.10 

Εκχώρηση αρμοδιότητας του Διοικητή του ΟΑΕΔ. .11 
Ορισμός αναπληρωτή του Διοικητή του Ι.Κ.Α.12 

Μεταβίβαση άδειας Ίδρυσης και Λειτουργίας Ιδιωτικού 
Ι.Ε.Κ. στη ΒΕΡΓΗ ΝΙΚΟΛΙΤΣΑ.13 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Υ4α/5433/94 (1) 

Σύσταση μιάς (1) θέσης κλάδου γιατρών ΕΣΥ στο Νομαρ¬ 
χιακό Πρώτο Γενικό Νοσ/μείο θεσ/νίκης «ΑΓ. ΠΑΥ¬ 
ΛΟΣ». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
& ΑΠΟΚΕΝΤΡΩΣΗΣ, 

ΟΙΚΟΝΟΜΙΚΩΝ ΚΑΙ ΥΓΕΙΑΣ & ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 1 του άρθρου 25 του Ν. 
1397/83 Φ.Ε.Κ. 143/Α/83. 

2. Τις διατάξεις των άρθρων 56 και 64 του Ν. 2071/92 
Φ.Ε.Κ. 123/Α/92 όπως συμπληρώθηκαν με τα άρθρα 4 
και 8 παρ. 5 του Ν. 2194/94 Φ.Ε.Κ. 34/Α/94, 

3. Τις διατάξεις του άρθρου 27 του Ν. 2081/92 Φ.Ε.Κ. 
154/Α/92 με τις οποίες προστέθηκε στον Ν. 1558/85 νέο 
άρθρο 29Α και το γεγονός ότι από τις διατάξεις της Από¬ 
φασης αυτής προκαλείται δαπάνη σε βάρος του Κρατικού 
Προϋπολογισμού, για το τρέχον έτος, ύψους ενός εκατομ¬ 
μυρίου διακοσίων σαράντα χιλιάδων (1.240.000) δραχμών 
περίπου, που θα καλυφθεί με μεταφορά πίστωσης από το 
Υπουργείο μας (μείωση του Φ 210 ΚΑΕ 5154 στον Φ 210 
ΚΑΕ 2813) και επιχορήγηση του Νομαρχιακού Πρώτου Γ ε¬ 
νικού Νοσοκομείου θεσ/νίκης «ΑΓ. ΠΑΥΛΟΣ» για καθένα 
δε από τα επόμενα έτη η δαπάνη υπολογίζεται σε οκτώ 
εκατομμύρια οκτακόσιες χιλιάδες (8.800.000) δρχ. περί¬ 
που και θα καλύπτεται από πιστώσεις που θα εγγράφονται 
στον προϋπολογισμό του Νοσοκομείου. 

4. Την αριθ. 15/31.8.95 απόφαση του Δ.Σ. του Νομαρ¬ 
χιακού Πρώτου Γενικού Νοσοκομείου θεσ/νίκης «ΑΓ. 
ΠΑΥΛΟΣ». 

5. Την αριθ. ΥΠ 150/16.10.95 (Φ.Ε.Κ. 860/τ.Β/95) 
Απόφαση Καθορισμός αρμοδιοτήτων του Αναπλ. Υπουρ¬ 
γού Εσωτερικών Δημόσιας Διοίκησης και Αποκέντρω¬ 
σης. 

6. Την αριθ. ΔΥ3α/987/95 Απόφαση «Περί ανάθεσης 
αρμοδιοτήτων στους Υφυπουργούς (Φ.Ε.Κ. 826/Β/95)», 
αποφασίζουμε: 

Συνιστάται μία (1) θέση κλάδου γιατρών ΕΣΥ του 
Υπουργείου Υγείας και Πρόνοιας, Επιμελητή Α' Οδοντια¬ 
τρικής, που προστίθεται στον Οργανισμό του Νομαρχ. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Πρώτου Γενικού Νοσοκομείου θεσ/νίκης «ΑΓ. ΠΑΥ¬ 
ΛΟΣ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 1995 

οι ΥΠΟΥΡΓΟΙ 

Ο ΑΝΑΠΛΗΡΩΤΗΣ ΕΣΩΤΕΡΙΚΩΝ, 

ΔΗΜ. ΔΙΟΙΚ. & ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΧΑΡ. ΚΑΣΤΑΝΙΔΗΣ ΑΛ. ΠΑΠΑΔΟΠΟΥΛΟΣ 

Ο ΥΦΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

ΝΙΚ. ΦΑΡΜΑΚΗΣ 

♦- 

Αριθ. 2320.23/4/95 (2) 

Καθορισμός των όρων, των προϋποθέσεων και του ποσο¬ 
στού απόδοσης ως οικονομικού κινήτρου, καθώς και 
του τρόπου ελέγχου και διασφάλισης των προσδοκομέ- 
νων αποτελεσμάτων για την παροχή κινήτρων στους 
υπαλλήλους του Ν.Α.Τ. με άμεσο στόχο την αύξηση της 
παραγωγικότητας. 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ, 
ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχουμε υπόψη: 

1. Την διάταξη της παραγρ. 4 του άρθρου 14 του Ν. 
2329 (Φ.Ε.Κ. 172 Α722.8.1995). 

2. Τις διατάξεις της κείμενης νομοθεσίας δυνάμει των 
οποίων παρακρατείται ποσό από την βεβαίωση και εί¬ 
σπραξη των υπέρ τρίτων εσόδων για την κάλυψη των συ¬ 
ναφών δαπανών του Ν.Α.Τ. 

3. Την από 30.10.1995 απόφαση του Δ.Σ./ΝΑΤ. 

4. Την ύπαρξη σημαντικού αριθμού εκκρεμών υποθέ¬ 
σεων του Ν.Α.Τ. που έχουν σχέση με την είσπραξη των 
ασφαλιστικών εισφορών, την απονομή των συντάξεων, 
την καταβολή των πόσης φύσεως παροχών κ.λ.π. λόγω έλ¬ 
λειψης προσωπικού και μη ολοκληρωμένου μηχανογραφι¬ 
κού συστήματος. 

5. Το αναγραφόμενο στον Προϋπολογισμό Ν.Α.Τ. 1995 
έσοδο ύψους δρχ. 928.000.000 από την είσπραξη των 
υπέρ τρίτων εσόδων για την κάλυψη των δαπανών του 
ΝΑΤ(ΚΑΕ 5112). 

6. Το γεγονός ότι από τις διατάξεις της απόφασης αυτής 
προκαλείται δαπάνη ύψους 120.000.000 δρχ. για το έτος 
1995, σε βάρος του Προϋπολογισμού του Ν.Α.Τ., στον 
οποίο υπάρχει η σχετική πίστωση (ΚΑΕ 0259) και αποφα¬ 
σίζουμε: 

1. Εγκρίνουμε για το έτος 1995 την καταβολή συνολι¬ 
κού ποσού εκατόν είκοσι εκατομμυρίων (120.000.000) 
δρχ. επιμεριζόμενο ισοπόαως στους υπαλλήλους του 
Ν.Α.Τ. ως οικονομικό κίνητρο για την αύξηση της παραγω¬ 
γικότητας υπό τους εξής όρους και προϋποθέσεις: 

α. Η αύξηση της παραγωγικότητας θα ανέλθει για το 
έτος 1995 σε ποσοστό 15%. Το εν λόγω ποσοστό απόδο¬ 
σης των υπαλλήλων αφορά μεταξύ των άλλων του ρυθ¬ 
μούς βεβαίωσης και είσπραξης των νομίμων εσόδων του 
Ν.Α.Τ. και απονομής συντάξεων και λοιπών υπηρεσιών 
προς τους συνταξιούχους, τους ναυτικούς και τους συναλ¬ 
λασσόμενους. Σε ειδικές περιπτώσεις και όπου εκ των 
πραγμάτων η αύξηση της παραγωγικότητας δεν μπορεί να 
μετρηθεί, θα εκτιμούνται και άλλα κριτήρια όπως η ποιό¬ 
τητα, η άμεση ενέργεια κ.λ.π. 


β. Ο έλεγχος και η διασφάλιση των αποτελεσμάτων διε- 
νεργούνται ως εξής: 

- Η Διοίκηση του Ν.Α.Τ, στα πλαίσια του ετήσιου προϋ¬ 
πολογισμού καθορίζει του γενικότερους στόχους αύξησης 
παραγωγικότητας ανά τομέα δραστηριότητας του Ταμείου 
και έχει την ευθύνη ελέγχου επίτευξης των στόχων του χο- 
ρηγουμένου κινήτρου μέσω του Γενικού Δ/ντού και των 
Προϊσταμένων κάθε οργανικής μονάδας. 

- Ο Προϊστάμενος κάθε οργανικής μονάδας έχει την ευ¬ 
θύνη προσδιορισμού και ελέγχου υλοποίησης της αύξη¬ 
σης της παραγωγικότητας σε συσχέτιση με τους τεθέντες 
από την Διοίκηση στόχους, λαμβάνοντας υπόψη και τις 

ιδιαιτερότητες κάθε υπηρεσίας. 

- Η αύξηση της παραγωγικότητας βεβαιώνεται με πράξη 
του Προϊσταμένου κάθε οργανικής μονάδας στην ειδική 
κατάσταση πληρωμής της παροχής αυτής του οικονομικού 
κινήτρου, στην οποία συμπράτουν και οι Προϊστάμενοι των 
υποκείμενων οργανικών μονάδων, οι οποίοι έχουν την ίδια 
ευθύνη κατά τον λόγο της αρμοδιότητάς τους. 

- Οι υπάλληλοι που δεν μετέχουν στην προγραμματι¬ 
σμένη αυτή προσπάθεια αύξησης της παραγωγικότητας 
δεν δικαιούνται την παροχή αυτή του οικονομικού κινή¬ 
τρου, ενώ όσοι συμμετέχουν μερικώς θα λαμβάνουν μειω¬ 
μένο το ποσό ανάλογα με τον χρόνο συμμετοχής τους, το 
δε αδιάθετο ποσό παραμένει προς όφελος του Τα¬ 
μείου. 

Η απόφαση αυτή που ισχύει για το έτος 1995 να δημο- 
σιευθεί στην Εφημερίδα της Κυβερνήσεως. 

Αθήνα, 29 Δεκεμβρίου 1995 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΏΝΙΟΥ ΑΛ. ΠΑΠΑΔΟΠΟΥΛΟΣ 

ΕΜΠΟΡΙΚΗΣ ΝΑΥΤΙΛΙΑΣ 

Γ. ΚΑΤΣΙΦΑΡΑΣ 

-*- 

Αριθ. 13593 Ο) 

Σύσταση Νομικού Προσώπου στο Δήμο Ναυπλιέων Ν. Αρ¬ 
γολίδας με την επωνυμία «1ος Παιδικός Σταθμός Δή¬ 
μου Ναυπλιέων». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΑΡΓΟΛΙΔΑΣ 

Έχοντας υπόψη: 

1. Τις διάταξεις: 

α) του Ν. 2240/94 και 

β) του άρθρου 203 του Δημοτικού και Κοινοτικού Κώ¬ 
δικα (Π .Δ. 410/95). 

2. Την Π2β/3808/24.3.95 απόφαση του Υπουργού 
Υγείας Πρόνοιας με την οποία μεταβιβάστηκε ο 1 ος Κρα¬ 
τικός Παιδικός Σταθμός στο Δήμο Ναυπλιέων. 

3. Τις διατάξεις του άρθρου 27 του Ν. 2081/92 με τις 
οποίες προστέθηκε νέο άρθρο 29Α του Ν. 1558/85 «Κυ¬ 
βέρνηση και Κυβερνητικά Όργανα». 

4. Την 248/95 απόφαση του Δημοτικού Συμβουλίου 
Ναυπλίου, αποφασίζουμε: 

1. Συνιστούμε στον Δήμο Ναυπλιέων, Νομού Αργολίδας 
ίδιο Νομικό Πρόσωπο Δημοσίου Δικαίου με την επωνυμία 
«1ος Παιδικός Σταθμός Δήμου Ναυπλιέων». 

2. Σκοπός του Νομικού Προσώπου είναι: 

Η ημερήσια φιλοξενία, μόρφωση και διαπαιδαγώγηση 
των νηπίων των οποίων οι μητέρες εργάζονται καθώς και η 
εξυπηρέτηση και η βοήθεια των εργαζομένων μητέρων 
του Δήμου Ναυπλιέων. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

3. Πόροι του Νομικού Προσώπου είναι: 

α) Η ετήσια επιχορήγηση του Δήμου Ναυπλιέων. 
β) Η επιχορήγηση του Υπουργείου Υγείας Πρόνοιας, 
γ) Κάθε επιχορήγηση από Κρατική ή Δημόσια Υπηρεσία, 
δ) Οι εισπράξεις από κάθε ασφαλιστικό φορέα από το 
αντίτιμο των παρεχομένων από το Νομικό Πρόσωπο Υπη¬ 
ρεσιών σε ασφαλισμένους των φορέων. 

ε) Οι κάθε εισφορές, δωρεές κληρονομιές και κληροδο- 

στ) Οι εισπράξεις από το αντίτιμο των παρεχομένων από 
το νομικό πρόσωπο πραγμάτων και Υπηρεσιών, 
ζ) Κάθε άλλη νόμιμη πρόσοδος. 

4. Το Νομικό πρόσωπο εκπροσωπεΰεται στα Δικαστή¬ 
ρια και σε κάθε άλλη αρχή από τον πρόεδρό του και όταν 
απουσιάζει ή κωλύεται από τον Αντιπρόεδρο. 

Κάλυψη δαπάνης: 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου, το ύψος 
της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 18 Δεκεμβρίου 1995 

Ο Περιφερειακός Διευθυντής 

ΓΕΩΡΓΙΟΣ ΚΑΝΕΛΛΟΠΟΥΛΟΣ 

-♦- 

Αριθ. 13594 < 4 > 

Σύσταση Νομικού Προσώπου στο Δήμο Ναυπλιέων Ν. Αρ¬ 
γολίδας με την επωνυμία «2ος Παιδικός Σταθμός Δή¬ 
μου Ναυπλιέων». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΑΡΓΟΛΙΔΑΣ 

Έχοντας υπόψη: 

1. Τις διάταξεις: 

α) του Ν. 2240/94 και 

β) του άρθρου 203 του Δημοτικού και Κοινοτικού Κώ¬ 
δικα (Π.Δ. 410/95). 

2. Την Π2β/3808/24.3.95 απόφαση του Υπουργού 
Υγείας Πρόνοιας με την οποία μεταβιβάστηκε ο 1 ος Κρα¬ 
τικός Παιδικός Σταθμός στο Δήμο Ναυπλιέων. 

3. Τις διατάξεις του άρθρου 27 του Ν. 2081/92 με τις 
οποίες προστέθηκε νέο άρθρο 29Α του Ν. 1558/85 «Κυ¬ 
βέρνηση και Κυβερνητικά Όργανα». 

4. Την 249/95 απόφαση του Δημοτικού Συμβουλίου 
Ναυπλίου, αποφασίζουμε: 

1. Συνιστούμε στον Δήμο Ναυπλιέων, Νομού Αργολίδας 
ίδιο Νομικό Πρόσωπο Δημοσίου Δικαίου με την επωνυμία 
«2ος Παιδικός Σταθμός Δήμου Ναυπλιέων». 

2. Σκοπός του Νομικού Προσώπου είναι: 

Η ημερήσια φιλοξενία, μόρφωση και διαπαιδαγώγηση 
των νηπίων των οποίων οι μητέρες εργάζονται καθώς και η 
εξυπηρέτηση και η βοήθεια των εργαζομένων μητέρων 
του Δήμου Ναυπλιέων. 

3. Πόροι του Νομικού Προσώπου είναι: 

α) Η ετήσια επιχορήγηση του Δήμου Ναυπλιέων. 
β) Η επιχορήγηση του Υπουργείου Υγείας Πρόνοιας, 
γ) Κάθε επιχορήγηση από Κρατική ή Δημόσια Υπηρεσία, 
δ) Οι εισπράξεις από κάθε ασφαλιστικό φορέα από το 
αντίτιμο των παρεχομένων από το Νομικό Πρόσωπο Υπη¬ 
ρεσιών σε ασφαλισμένους των φορέων. 

ε) Οι κάθε είδους εισφορές, δωρεές, κληρονομιές και 
κληροδοσίες. 

στ) Οι εισπράξεις από το αντίτιμο των παρεχομένων από 
το νομικό πρόσωπο πραγμάτων και Υπηρεσιών. 


ζ) Κάθε άλλη νόμιμη πρόσοδος. 

4. Το Νομικό πρόσωπο εκπροσωπεΰεται στα Δικαστή¬ 
ρια και σε κάθε άλλη αρχή από τον πρόεδρο του και όταν 
απουσιάζει ή κωλύεται από τον Αντιπρόεδρο. 

Κάλυψη δαπανών: 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου, το ύψος 
της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 18 Δεκεμβρίου 1995 

Ο Περιφερειακός Διευθυντής 
ΓΕΩΡΓΙΟΣ ΚΑΝΕΛΛΟΠΟΥΛΟΣ 

-♦- 

Αριθ. 17969 < 5 > 

Καθορισμός ναύλου επιβατών στην τοπική δρομολογιακή 
γραμμή Νισύρου - Καρδάμαινας Κώ. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΔΩΔΕΚΑΝΗΣΟΥ 

Έχοντας υπόψη: 

1) Τις διάταξεις των άρθρων 4 του Ν. 2240/94 και 12 
του Ν. 2307/95 «Λειτουργία Περιφερειακής Δ/νσης Νο¬ 
μού». 

2) Τις διατάξεις του άρθρου 178 παρ, 2 του Ν,Δ. 187/ 
73. 

3) Τις διατάξεις του Π.Δ. 814/74 «Περί καθορισμού κα¬ 
τηγοριών δρομολογιακών γραμμών και αρμοδιότητος δρο- 
μολογήσεως (Φ.Ε.Κ. 359 τ.Α/74)». 

4) Τις διατάξεις του Π.Δ. 338/83 «Περί μεταβιβάσεως 
αρμοδιοτήτων ΥΕΝ στους Νομάρχες {Φ.Ε.Κ. 119 τ.Α/ 
83)». 

5) Την αριθμ. 2082/31.3,95 απόφαση επιτροπής τιμών 
και εισοδημάτων περί αύξησης ναυλολογίου κατά οκτώ 
τοις εκατό (8%). 

6) Την αριθμ. Φ. 1321.1/11/25.11.94 διαταγή ΥΕΝ/ 
ΔΘΣ-β «Περί στρογγυλοποίησης μικτών ναύλων επιβατών 
- οχημάτων σε τοπικές γραμμές». 

7) Τις διατάξεις του Ν. 3200/55 «Περί Διοικητικής Απο¬ 
κέντρωσης». 

8) Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

1) Εγκρίνουμε την αριθ. 1313.1 /03/10.11.95 απόφαση 
του Λιμεναρχείου Κώ που αφορά καθορισμό στο ναύλο 
επιβατών στην τοπική δραμολογιακή γραμμή Νισύρου - 
Καρδάμαινας Κω και καθορίζουμε αυτόν στις 943 δρχ. 
(κάθε ναύλος) + 47 (ΛΤ 5%) + 10 (Ν.Α.Τ.) + 60 (Φ.Π.Α. 
6%) σε 1060 δραχμές. 

2) Παρέχεται έκπτωση και δωρεάν μεταφορά σε επιβά¬ 
τες που εμπίπτουν στις ισχύουσες διατάξεις, 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 18 Δεκεμβρίου 1995 

Ο Περιφερειακός Διευθυντής 
ΓΙΑΝΝΗΣ ΜΑΧΑΙΡΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 19508 

Σύσταση Νομικού Προσώπου στην κοιν. Ισθμιας Ν. Κοριν¬ 
θίας με την επωνυμία «Σχολική Επιτροπή Νηπιαγωγεία 

Κυράς Βρύσης» της Κοινότητας Ισθμιας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΚΟΡΙΝΘΙΑΣ 

Έχοντας υπόψη: 

1) Τις διάταξεις του άρθρου 187 του Π.Δ. 323/89 
(Δ.Κ.Κ.) όπως τροποποιήθηκε με τις διατάξεις του άρθρου 
11 του Ν. 2130/94. 

2) Τις διατάξεις του άρθρου 64 παρ. 2ε Ν. 2218/94 με 
τις οποίες καταργήθηκε ήπαρ. 8 του άρθρ. 8 Ν. 2158/95. 

3) Τις διατάξεις του άρθρου 27 Ν. 2081/92 που ρυθμί¬ 
ζει τον έλεγχο των δαπανών που προκάλουν οι κανονιστι¬ 
κές διοικητικές πράξεις. 

4) Την αριθ. 137/95 απόφαση του Κοινοτικού Συμβου¬ 
λίου Ισθμιας περί σύστασης ίδιου Νομικού Προσώπου με 
την επωνυμία «Σχολική Επιτροπή Νηπιαγωγείου Κυράς 
Βρύσης», αποφασίζουμε: 

Συνιστούμε στην Κοινότητα Ισθμιας ίδιο Νομικό Πρό¬ 
σωπο με την επωνυμία «Σχολική Επιτροπή Νηπιαγωγείου 
Κυράς Βρύσης» του οποίου οι σκοποί και οι πόροι είναι οι 
εξής: 

Σκοποί: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λ.π. 

β) Η εκτέλεση μικρών έργων για την επισκευή και συ¬ 
ντήρηση των διδακτηρίων. 

γ) Η αποκατάσταση των φθορών και ζημιών των επίπλων 
εξοπλισμού και γενικά των διδακτηριακών εγκαταστά¬ 
σεων. 

δ) Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα, σκεύη, βιβλία 
για τη σχολική βιβλιοθήκη και γενικά όλα τα μέσα που είναι 
απαραίτητα για τη λειτουργία του και γενικότερα η λήψη 
όλων των μέτρων που κρίνσνται αναγκαία για την στήριξη 
της διοικητικής λειτουργίας των σχολικών μονάδων. 

Πόροι: 

α) Η ετήσια επιχορήγηση της Κοινότητας εκ 300.000 
δρχ. 

β) Οι επιχορηγήσεις του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες κ.λ.π. 

δ) Πρόσοδοι από την περιουσία του. 

Το Νομικό Πρόσωπο εκπροσωπείται στο Δικαστήριο και 
σε κάθε Δημόσια Αρχή από τον Πρόεδρο του Δ.Σ. και όταν 
αυτός απουσιάζει ή κωλύεται από τον Αντιπρόεδρο. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας 
Ισθμιας ύψους 300.000 για το τρέχον έτος και για καθένα 
από τα επόμενα οικ. έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 20 Νοεμβρίου 1995 

Ο Περιφερειακός Διευθυντής 

I. ΣΤΑΥΡΑΚΑΣ 


Αριθ. ΕΣ 14845 < 7 > 

Σύσταση Νομικού Προσώπου στην Κοινότητα Σφενδάμης 
Ν. Πιερίας με επωνυμία «Πολιτιστικό Κέντρο Σφενδά¬ 
μης». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΠΙΕΡΙΑΣ 
Έχοντας υπόψη: 

1. Τις διάταξεις του άρθρου 203 του Δ.Κ.Κ. (Π.Δ. 410/ 

1995). 

2. Την αριθμ. 127/1995 απόφαση του Κοινοτικού Συμ¬ 
βουλίου Σφενδάμης που αφορά τη σύσταση Νομικού Προ¬ 
σώπου στην Κοινότητα με την επωνυμία «Πολιτιστικό Κέ¬ 
ντρο Σφενδάμης», αποφασίζουμε: 

1. Συνιστούμε στην Κοινότητα Σφενδάμης Νομικό Πρό¬ 
σωπο με την επωνυμία «Πολιτιστικό Κέντρο Σφενδά- 
μης». 

2. Σκοπός του Νομικού Προσώπου θα είναι η ανάληψη 
κάθε επιβαλλόμενης δραστηριότητας για τη μόρφωση, 
πνευματική και πολιτιστική ανάπτυξη του λαού της Σφεν¬ 
δάμης μέσα στα πλαίσια του προγράμματος που σε γενι¬ 
κές γραμμές θα εγκρίνεται κάθε χρόνο από το Κοινοτικό 
Συμβούλιο και τον Κανονισμό λειτουργίας του. 

3. Πόροι του «Πολιτιστικού Κέντρου» θα είναι: 

α. Η τακτική ετήσια επιχοτήγηση της Κοινότητας, 
β. Δωρεές, εισφορές κληρονομιές, κληροδοσίες από 
φυσικά ή νομικά πρόσωπα Δημοσίου ή Ιδιωτικού δικαίου. 

γ. Εισφορές από τις διάφορες εκδηλώσεις που θα πραγ¬ 
ματοποιεί. 

δ. Πρόσοδοι από την περιουσία του. 

4. Κάλυψη δαπάνης: 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας 
ύψους ενός εκατομμυρίου {1.000.000) δρχ. για κάθε ένα 
από τα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, . Δεκεμβρίου 1995 

Ο Περιφερειακός Διευθυντής 
ΑΘΑΝΑΣΙΟΣ ΒΛΑΧΟΣ 

-♦- 

Αριθ. 15177 

Τροποποίηση και προσαρμογή του Οργανισμού Εσωτερι¬ 
κής Υπηρεσίας του Δήμου Ηράκλειας Ν. Σερρών. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΣΕΡΡΩΝ 
Έχοντας υπόψη: 

1. Την αναφορά του Δήμου Ηράκλειας αριθ. 3291/ 
18,8.1995 με την οποία υποβλήθηκε η απόφαση του Δη¬ 
μοτικού Συμβουλίου αριθ. 183/1995 που αναφέρεται 
στην τροποποίηση και προσαρμογή του Οργανισμού Εσω¬ 
τερικής Υπηρεσίας του Δήμου αυτής. 

2. Τις διατάξεις του άρθρου 12 του Ν. 1188/81 «περί 
κυρώσεως του Κώδικος, περί καταστάσεως προσωπικού 
οργανισμών τοπικής αυτοδιοικήσεως», όπως αντικατα- 
στάθηκε με τις διατάξεις του άρθρου 26 παρ. 1 Ν. 1832/ 
1989 και τις διατάξεις της παρ. 5 του άρθρου 8 του Ν. 
2307/1995. 

3. Τις διατάξεις του άρθρου 34 του Ν. 2190/1994 
(Φ.Ε.Κ. 28/Α/3.3.1994) «Σύσταση ανεξάρτητης αρχής για 
την επιλογή προσωπικού και ρύθμιση θεμάτων Διοίκη¬ 
σης», του Π .Δ. Δ37α/1987 και τις διατάξεις του Π.Δ. 22/ 
1990. 

4. Την γνωμοδότηση του Υπηρεσιακού Συμβουλίου του 
άρθρου 5 του Ν. 11Θ8/81 και αρθ. 8 παρ. 4 του Ν. 2307/ 
95, αριθ. 4/6/16.11.1995, τα υπόλοιπα στοιχεία του φα- 
κέλλου και την οικονομική κατάσταση του Δήμου. 

5. Τις αριθ. 53660/59/6.8.1986 και 75643/16.1.1987 
διαταγές του ΥΠΕΣ. 

6. Την αριθ. 550/εγκ. 1/7.10.92 εγκύκλιο της Γραμμα¬ 
τείας του Υπουργικού Συμβουλίου «έλεγχος δαπανών που 
προκαλούν οι κανονιστικές διοικητικές πράξεις». 

7. Την αριθ. 572/15.2.1995 απόφαση του Περιφερεια¬ 
κού Διευθυντή Σερρών «Παροχή εξουσίας υπογραφής με 
Εντολή Περιφερειακού Δ/ντή στους Προϊσταμένους της 
Διεύθυνσης Εσωτερικών και των Τμημάτων αυτής. 

8. Το γεγονός ότι με τις διατάξεις της απόφασης αυτής 
δεν προκαλείται επιπλέον δαπάνη για το έτος 1995 στον 
Προϋπολογισμό του οικείου Ο.Τ.Α., αποφασίζουμε: 

θεωρούμε νόμιμη την αριθ. 183/1995 απόφαση του 
Δημοτικού Συμβουλίου με την οποία τροποποιήθηκε και 
προσαρμόστηκε ο οργανισμός Εσωτερικής Υπηρεσίας 
του Δήμου Ηράκλειας ώστε αυτός να περιλαμβάνει την κα¬ 
τωτέρω υπηρεσιακή διάρθρωση. 

ΟΡΓΑΝΙΚΗ ΣΥΝΘΕΣΗ ΥΠΗΡΕΣΙΩΝ. 

Η Υπηρεσία του Δήμου απαρτίζεται από: 

Α. Μία Δ/νση Διοικητικού, Οικονομικού και λοιπών Υπη¬ 
ρεσιών η οποία αποτελείται από: 

1. Το Τμήμα Διοικητικών και Οικονομικών υπηρεσιών 
και 

2. Από τα μη αυτοτελή γραφεία διαφόρων υπηρε¬ 
σιών. 

Β. Ένα αυτοτελές Γραφείο Τεχνικών υπηρεσιών το 
οποίο θα υπάγεται απ’ ευθείας στο Δήμαρχο. 

Η οργανική σύνθεση του προσωπικού του Δήμου διορ¬ 
θώνεται και διαβαθμίζεται ως εξής: 

Α' ΘΕΣΕΙΣ ΤΑΚΤΙΚΩΝ ΥΠΑΛΛΗΛΩΝ 

1. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

1. Κλάδος ΠΕΙ Διοικητικού. 

Μία (1) θέση υπαλλήλου με διαβάθμιση Δ-Α' 

II. Κλάδος ΔΕΙ Διοικητικού. 

Πέντε (5) θέσεις υπαλλήλων με διαβάθμιση Δ-Α' 

III. Κλάδος ΔΕΙ 5 Εισπρακτόρων. 

Μία (1) θέση υπαλλήλου με διαβάθμιση Δ-Α' 

IV. Κλάδος ΥΕ1 Κλητήρων - Θυρωρών - Γενικών καθη¬ 
κόντων. 

Μία (1) θέση υπαλλήλου με διαβάθμιση Ε-Β 

2. ΘΕΣΕΙΣ ΤΕΧΝΙΚΟΥ ΠΡΟΣΩΠΙΚΟΥ 

I. Κλάδος ΠΕ3 Πολιτικών Μηχανικών. 

Μία (1) θέση υπαλλήλου με διαβάθμιση Δ-Α' 

II. Κλάδος ΔΕ29 Οδηγών Αυτοκινήτων. 

Δύο (2) θέσεις υπαλλήλων με διαβάθμιση Δ-Α' 

III. Κλάδος ΔΕ30 Τεχνιτών. 

Μία (1) θέση υπαλλήλου με διαβάθμιση Δ-Α' 

IV. Κλάδος ΔΕ38 προσωπικού Ηλεκτρονικών Υπολογι¬ 
στών. 

Μία (1) θέση υπαλλήλου ειδικότητας χειριστού ηλε¬ 
κτρονικού υπολογιστή με διαβάθμιση Δ-Α . 

3. ΘΕΣΕΙΣ ΓΕΩΠΟΝΙΚΟΥ ΠΡΟΣΩΠΙΚΟΥ 

I. Κλάδος ΔΕ3 Δενδροκηπουρών - Δενδροκόμων - Κη¬ 
πουρών Ανθοκόμων. 

Μία (1) θέση υπαλλήλου με διαβάθμιση Δ-Α' 

4. ΘΕΣΕΙΣ ΤΕΧΝΙΚΟΥ ΥΓΕΙΟΝΟΜΙΚΟΥ ΚΑΙ ΓΕΩΠΟΝΙ¬ 
ΚΟΥ ΠΡΟΣΩΠΙΚΟΥ 

I. Κλάδος ΥΕ16 προσωπικού καθαριότητας. 

Έξι (6) θέσεις υπαλλήλων με διαβάθμιση Ε-Β' 

Από τις παραπάνω θέσεις: 

α) οι τέσσερις (4) αναφέρονται στην υπηρεσία καθαριό¬ 


τητας κοινοχρήστων χώρων και αποκομιδής αποριμμά- 
των. 

β) Η μία (1) θέση αναφέρεται στην καθαριότητα των Δη¬ 
μοτικών Νεκροταφείων. 

γ) Η Μία (1) θέση αναφέρεται στην καθαριότητα των Δη¬ 
μοτικών Σφαγείων. 

Β. ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

1. Προϊστάμενοι των οργανικών μονάδων του Δήμου 
ορίζονται σύμφωνα με τις διατάξεις του άρθρου 36 του Ν. 
2190/1994. 

2. Για τη θέση του Προϊσταμένου της Διεύθυνσης Διοι¬ 
κητικών - Οικονομικών και λοιπών υπηρεσιών κρίνεται 
υπάλληλος του κλάδου ΠΕΙ Διοικητικού ή ΔΕΙ Διοικητι¬ 
κού. 

3. Για τη θέση του Προϊσταμένου του Τμήματος Διοικη¬ 
τικών και Οικονομικών Υπηρεσιών κρίνεται υπάλληλος του 
κλάδου ΠΕΙ Διοικητικού ή ΔΕΙ Διοικητικού. 

4. Για τη θέση του Προϊσταμένου του Αυτοτελούς γρα¬ 
φείου Τεχνικών υπηρεσιών κρίνεται υπάλληλος του κλά¬ 
δου ΠΕ3 Πολιτικών Μηχανικών. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Σέρρες, 15 Δεκεμβρίου 1995 

Με εντολή Περ/κού Διευθυντή 

Η Διευθύντρια 
ΝΙΚΗ ΑΝΤΩΝΙΑΔΟΥ 

-♦- 

(9) 

Υπαγωγή τακτικού προσωπικού κοιν. Χρωμίου Ν. Κοζάνης 
στις διατάξεις Α' μέρους Ν. 1188/81. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΚΟΖΑΝΗΣ 
Με την 6962/95 απόφασή Περιφ. Δ/ντή, που εκδόθηκε 
ύστερα από γνώμη του Κ.Σ. Χρωμίου και σύμφωνη γνωμο¬ 
δότηση του Υπηρεσιακού Συμβουλίου του άρθρου 8 παρ. 
4 του Ν. 2307/95, υπάγεται το τακτικό προσωπικό της 
Κοινότητας Χρωμίου στις διατάξεις του Α' μέρους του Ν. 
1188/81. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοιν. Χρωμίου 
ύψους 2.600.000 δρχ. περίπου για το τρέχον οικονομικό 
έτος και 3.000.000 δρχ. περίπου για καθένα από τα επό¬ 
μενα έτη. 

Για την ανωτέρω δαπάνη έχει εγγράφει πίστωση στον 
προϋπολογισμό της Κοιν. Χρωμίου ύψους 2.600.000 δρχ. 
στον ΚΑ 05/111-1 «Αποδοχές τακτικών υπαλλήλων». 

Κοζάνη, 31 Οκτωβρίου 1995 

Ο Περιφερειακός Διευθυντής 

ΑΝΔΡΕΑΣ ΑΘΑΝΑΣΟΠΟΥΛΟΣ 

-♦- 

Αριθ. ΕΚ 1385 (10) 

ΑΠΟΦΑΣΗ 

της 63ης/19.12.1995 Συνεδρίασης 
του Δ.Σ. της Επιτροπής Κεφαλαιαγοράς (θέμα 8ο) 
Αύξηση του μετοχικού κεφαλαίου της «ΑΘΗΝΑΪΚΗ ΧΡΗ¬ 
ΜΑΤΙΣΤΗΡΙΑΚΗ Α.Ε» και τροποποίηση του καταστατι¬ 
κού της. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τις διατάξεις των άρθρων 3 και 4 του Ν. 1806/88 

(Φ.Ε.Κ. 207 Α) «Για την τροποποίηση νομοθεσίας για τα 
Χρηματιστήρια και άλλες διατάξεις». 

2. Τις διατάξεις του άρθρου 78 παρ. 1 β του Ν. 1969/91 
Φ.Ε.Κ. 167 Α, όπως συμπληρώθηκε με την παρ. 2 του άρ¬ 
θρου 18 του Ν. 2198/94. 

3. Το πρακτικό της υπ' αριθμ. 6/11.12.1995 συνεδριά- 
οεως της έκτακτης Γενικής Συνέλευσης των μετόχων της 
εταιρείας. 

4. Την απόφαση της 45ης/3.7.1990 συνεδρίασης της 
Επιτροπής Κεφαλαιαγοράς για την ίδρυση της «ΑΘΗ¬ 
ΝΑΪΚΗ ΧΡΗΜΑΤΙΣΤΗΡΙΑΚΗ Α.Ε». 

5. Την από 15.12.1995 αίτηση της εταιρείας. 

6. Σχετική εισήγηση του Α. Φωκά, αποφασίζει ομό¬ 
φωνα: 

Παρέχει την άδειά της: 

(α) για την αύξηση του μετοχικού κεφαλαίου της Εται¬ 
ρείας «ΑΘΗΝΑΪΚΗ ΧΡΗΜΑΤΙΣΤΗΡΙΑΚΗ Α.Ε» κατά 
70.000.000 δραχμές, με την έκδοση 70.000 νέων ονομα¬ 
στικών μετοχών, ονομαστικής αξίας 1.000 δραχμών εκά- 
στη, οι οποίες θα αναβληθούν από τους ήδη μετόχους 
κατά την αναλογία της συμμετοχής εκάστου στο μετοχικό 
κεφάλαιο της εταιρείας. 

Η κάλυψη της ανωτέρω αυξήσεως θα γίνει με καταβολή 
μετρητών. 

Μετά την ανωτέρω αύξηση το μετοχικό κεφάλαιο της 
Εταιρείας θα ανέλθει στο ποσό των δραχμών 
200.000.000, διαιρούμενο σε 200.000 ονομαστικές με¬ 
τοχές, ονομαστικής αξίας 1.000 δρχ. εκάστης, η δε μετο¬ 
χική σύνθεση της εταιρείας παραμένει αμετάβλητος. 

(β) για την, σύμφωνα με τα ανωτέρω, τροποποίηση του 
άρθρου 5 του καταστατικού της εταιρείας που αναφέρεται 
στο μετοχικό κεφάλαιο. 

Η παρούσα να δημοσιευθείστην Εφημερίδα της Κυβερ- 
νήσεως. 

Ο Πρόεδρος 
Κ. ΓΕΩΡΓΟΥΤΣΑΚΟΣ 

-♦- 

Αριθ. 121078 ΟΙ) 

Εκχώρηση αρμοδιότητας του Διοικητή του ΟΑΕΔ. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του Ν.Δ. 212/69 «Περί Οργανώσεως και 
Διοικήσεως του Οργανισμού Απασχολήσεως Εργατικού 
Δυναμικού». 

2. Τις διατάξεις του άρθρου 8 παρ. 2 του Ν. 1387/83 
«Έλεγχος ομαδικών απολύσεων και άλλες διατάξεις». 

3. Τις διατάξεις των άρθρων 14 παρ. 3 και 15, παρ. 2 του 
Ν. 2224/94. 

4. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του προϋπολογισμού 
του ΟΑΕΔ, αποφασίζουμε: 

Εκχωρούμε την αρμοδιότητα του Διοικητή του ΟΑΕΔ ως 
προέδρου της Επιτροπής διαχείρισης του Ειδικού Λογα¬ 
ριασμού Προγραμμάτων Επαγγελματικής Κατάρτισης και 
Εκπαίδευσης (Ε.Λ.Π.Ε.Κ.Ε.) στον Α' Αντιπρόεδρο του 
ΟΑΕΔ Λαντζουράκη Γεώργιο και του Ειδικού Κοινού Λο¬ 
γαριασμού Ανεργίας (Ε.Κ.Λ.Α.) στο Β Αντιπρόεδρο του 
ΟΑΕΔ Τσουκάτο Παναγιώτη. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Νοεμβρίου 1995 

Ο Διοικητής 
Ρ. ΣΠΥΡΟΠΟΥΛΟΣ 

-4- 

Αριθ. 090/2 (12) 

Ορισμός αναπληρωτή του Διοικητή του Ι.Κ.Α. 

Ο ΔΙΟΙΚΗΤΗΣ ΤΟΥ ΙΚΑ 

Έχοντας υπόψη; 

1. Τις διατάξεις του του άρθρου 15 του Ν. 1573/85 
(Φ.Ε.Κ. 201 Α). 

2. Την απόφασή μας 090/7/7.12.93 (Φ.Ε.Κ. 903/Β/ 
14.12.93), 

3. Το γεγονός ότι με τον ορισμό αναπληρωτή του Διοι¬ 
κητή του Ι.Κ.Α, δεν προκαλείται δαπάνη σε βάρος του 
προϋπολογισμού του Ιδρύματος. 

4. Τις ανάγκες της Υπηρεσίας, αποφασίζουμε: 

1. Ορίζουμε ως αναπληρωτή μας για το πρώτο ημερολο¬ 
γιακό εξάμηνο του έτους 1996 τον Υποδιοικητή του Ι.Κ.Α. 
Γιαννόπουλο Σπυρίδωνα. 

2. Η παρ. 1 της απόφασής μας 090/7/7.12.93 καταρ- 
γείται. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 29 Δεκεβρίου 1995 
Ο Διοικητής 

ΓΡΗΓΟΡΙΟΣ ΣΟΛΩΜΟΣ 
-»- 

Αριθ. Ζ/2/926 (I 3 ) 

Μεταβίβαση άδειας Ίδρυσης και Λειτουργίας Ιδιωτικού 

Ι.Ε.Κ. στη ΒΕΡΓΗ ΝΙΚΟΛΙΤΣΑ. 

ΤΟ Δ.Σ. ΤΟΥ Ο.Ε.Ε.Κ, 

Έχοντας υπόψη: 

1. Τις διατάξεις του Ν. 2009/1992 (ΦΕΚ 18 τ. Α’) 
«Εθνικό Σύστημα Επαγγελματικής Εκπαίδευσης και Κα¬ 
τάρτισης και άλλες διατάξεις» και ειδικότερα τις διατάξεις 
των παρ. 7, 8 και 9 του άρθρου του νόμου αυτού. 

2. Την με αριθμ. Ζ/3378/93 (ΦΕΚ 356 τ.Β') απόφαση 
του Υπουργού ΥΠ.Ε.Π.Θ, με την οποία καθορίζονται οι 
προϋποθέσεις, οι όροι και η διαδικασία χορήγησης άδειας 
ίδρυσης και λειτουργίας Ιδιωτικών Ι.Ε.Κ. και ειδικότερα τα 
άρθρα 2, 5 και 8 της απόφασης αυτής. 

3. Την με αριθμ. Ζ/5099/16.6.93 (ΦΕΚ 460/93 τ.Β') 
απόφαση του Δ.Σ. του Ο.Ε.Ε.Κ. «Χορήγηση άδειας ίδρυ¬ 
σης Ιδιωτικών Ινστιτούτων Επαγγελματικής Κατάρτισης σε 
Νομικά Πρόσωπα Ιδιωτικού Δικαίου και σε Φυσικά Πρό¬ 
σωπα». 

4. Την με αριθμ. πρωτ. Ζ/801/13.4.95 απόφαση του 
Δ.Σ. του Ο.Ε.Ε.Κ. «Χορήγηση άδειας λειτουργίας Ιδωτικού 
Ινστιτούτου Επαγγελματικής Κατάρτισης» όπως συμπλη¬ 
ρώθηκε με μεταγενέστερη χράσεις. 

5. Την με αριθμ. πρωτ. Ο.Ε.Ε.Κ. Ζ/17995/23.10.95 αί¬ 
τηση του «ΒΕΡΓΗ ΣΠΥΡΙΔΩΝΑ» με θέμα τη μεταβίβαση 
άδειας ίδρυσης και λειτουργίας του «Ιδιωτικού Ι.Ε.Κ. 
ΒΕΡΓΗ» στη σύζυγό του ΝΙΚΟΛΙΤΣΑ ΒΕΡΓΗ καθώς και τα 
δικαιολογητικά που υποβλήθηκαν με την αίτηση αυτή, κα¬ 
θώς και τα δικαιολογητικά που απαιτούνται σύμφωνα με τα 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


15 


άρθρα 2 και 8 της απόφασης Ζ/3378/93 (ΦΕΚ 356 τ.Β') 
του Υπουργού ΥΠ.Ε.ΓΙ.Θ. 

6. Την υπ’ αριθμ. 32/12.12.95 πράξη του Δ.Σ. του 
Ο.Ε.Ε.Κ. 

7. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του προϋπολογισμού εξό¬ 
δων του Νομικού Προσώπου Δημοσίου Δικαίου «Οργανι¬ 
σμός Επαγγελματικής Εκπαίδευσης και Κατάρτισης» 
(Ο.Ε.Ε.Κ.), αποφασίζουμε: 

Την έγκριση της μεταβίβασης από τον ΒΕΡΓΗ ΣΠΥΡΙ¬ 
ΔΩΝΑ στη ΒΕΡΓΗ ΝΙΚΟΛΙΤΣΑ: 

1. Της άδειας ίδρυσης στο Ιδωτικό Ι.Ε.Κ. με την επωνυ¬ 
μία «ΙΔΙΩΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ ΚΑΤΑΡ¬ 
ΤΙΣΗΣ ΒΕΡΓΗ ΝΙΚΟΛΙΤΣΑ» που χορηγήθηκε με την με 
αριθμ. Ζ/5099/16.6.93 {ΦΕΚ 460/93 τ.Β') απόφαση του 
Ο.Ε.Ε.Κ. 

2. Της χρήσης της προσωνυμίας «Ιδιωτικό Ι.Ε.Κ. 


ΒΕΡΓΗ» που εγκρίθηκε με την Ζ/5099/93 (ΦΕΚ 460/93 
τ.Β') απόφαση του Δ.Σ. του Ο.Ε.Ε.Κ. 

3. Της άδειας λειτουργίας στο «ΙΔΙΩΤΙΚΟ ΙΝΣΤΙΤΟΥΤΟ 
ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ ΒΕΡΓΗ ΝΙΚΟΛΙΤΣΑ» 
με αριθμό Μητρώου 08005 που χορηγήθηκε με την με 
αριθμ. Ζ/801/3.4.95 απόφαση του Δ.Σ. του Ο.Ε.Ε.Κ. 

Η ισχύς της παρούσας απόφασης αρχίζει από την δημο¬ 
σίευση της μεταβίβασης της άδειας ίδρυσης στην Εφημε¬ 
ρίδα της Κυβρενήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 1995 

Ο Πρόεδρος του Δ.Σ 
ΕΠΑΜΕΙΝΩΝΔΑΣ ΜΑΡΙΑΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝ ΙΚΟ ΤΥΠΟ Γ ΡΑΦΕΙΟ 

_ ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔΙ ΣΤΡΙΟΥ 34 « ΑΘΗΝΑ 104 32 « ΤΕΕΕΧ 223211 ΥΡΕΤ ΟΠ * ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


5239762 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ 

(031) 

423955 

25ης Μαρτίου 21 Τ.Κ. 541 00 


423956 

ΠΕΙΡΑΙΑΣ 


4136402 

Νικήτα 6-8 Τ.Κ. 185 31 


4171307 

ΠΑΤΡΑ 

(061) 

271249 

Κόρινθου 327 Τ.Κ. 262 23 


224581 

ΙΩΑΝΝΙΝΑ 



Διοικητήριο Τ.Κ. 454 44 

(06511 

21901 

ΚΟΜΟΤΗΝΗ 

(0531) 

22637 



26522 

--- --~Ί 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

Πληροφορίες δημοσιευμάτων Α.Ε.-Ε.Π.Ε. 
Πληροφορίες δημοσιευμάτων λοιπών ΦΕΚ 

Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε.-Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 


ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαυξηση 100 δρχ. ανά ΒσέΛιδο ή μέρος αυτου 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

30.000 δρχ. 

1.500 δρχ. 

Β' (Υπουργικές αποφάσεις κ.λπ.) 

50.000 * 

2.500 » 

Γ' (Διορισμοί, απολύοεις Δημ, Υπαλλήλων) 

10.000 » 

500 » 

Δ’ (Απαλλοτριώσεις, πολεοδομία κ.λπ.) 

50.000 » 

2.500 » 

Αναπτυξιακών Πράξεων (Τ.Α.Π.Σ.) 

25.000 » 

1.250 » 

Ν.Π.Δ.Δ. (Διορισμοί κ.λπ. προσωπικού ΝΠΔΔ) 

10.000 · 

500 » 

Παράρτημα (Διαγωνισμοί, εξετάσεις κ.λπ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 ■ 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » ! 

150 - 

Ανωνύμων Εταιρειών & Ε.Π.Ε. 

150.000 » 

7.500 » 

Προκηρύξεων Α.Σ.Ε.Π. 

10.000 » 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 » 

6.000 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα οτο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
{ΚαποδιστρΙου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του αυτού χρόνου Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. __ 


Οι υπηρεσίες κοινού λειτουργούν καθημερινά από 08.00 έως 13.00 _ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




